共價鍵

共價鍵係種化學鍵，通過兩個或者好多個非金屬原子一齊用外層電子後形成。咁樣就可以達到八隅體，好穩定。

分類 
通常共價鍵有分三類：

σ鍵
 π鍵
 δ鍵

喺有機化學入面，重有樣嘢叫單鍵、雙鍵同三鍵，通常用一、兩或者三條綫表示，代表兩個原子之間共用咗幾多粒電子。

配位共價鍵 
配位共價鍵，通常簡稱配位鍵，講嘅係兩個原子共用緊嘅電子，其實係由一個原子供應嘅。好似一氧化碳噉樣，如果碳同氧之間得雙鍵，噉碳未夠八粒電子，所以氧供應一對電子畀碳，就係所謂配位鍵啦。重有水合氫離子、銨離子等例子。

極性 
喺氧氣、氯氣等氣體入面，渠組成嘅原子係一樣。但如果渠組成嘅原子唔同，咁因爲渠嘅電負性有唔同，所以會搞到共用嘅電子被其中一個原子吸引，電荷分佈得唔夠均衡，分子就會有極性啦。好似鹽酸咁，氯電負性比較大，搶嗮人哋嘅電子，搞到有咗部分負電荷；而分子入面嘅氫，就有咗部分正電荷。電子明顯偏向氯嗰邊，所以鹽酸係個極性分子。

化學